cyanic-selkie/wikianc huggingface dataset:
Autoimmun sykdom
Årsak
Autoimmunitet kan trolig også forklares ved skjulte intracellulære patogener (Mollicutes o.l.). Disse koblingene er kontroversielle, men begynner å få en økende utbredelse. Flere autoimmune sykdommer har vist seg å respondere på antibiotika.
Diagnostikk
Autoimmune sykdommer er ofte vanskelige å diagnostisere fordi symptomene ofte er vage og diffuse i starten. Det kan være en følelse av slitenhet, muskelsmerter, leddsmerter, lett feber som kanskje kommer og går med mer. Man kan være syk én dag og føle seg «frisk» den neste, eller det kan gi seg utslag i kortere og lengre perioder med besvær. Autoimmune sykdommer produserer ofte antistoffer som ellers ikke skal finnes i kroppen. Disse antistoffene er det i mange tilfeller mulig å påvise gjennom blodprøver.
The 88
The 88 er et amerikansk rock/pop-band fra Los Angeles, California.
Bandet er kjent gode og energifylte konsertopptredener.
The 88 består av vokalist, gitarist, og låtskriver Keith Slettedahl, Adam Merrin som spiller keyboard og er låtskriver, og trommeslageren Anthony Zimmitti. Bandet har tiltrukket oppmerksomhent siden det ble dannet i 2003. The 88 spiller mye lokalt, men har også vært åpningsband for blant annet Smashing Pumpkins. Bandets fengende melodier har funnet et voksende publikum, gjennom Tv, film, og Internett.
The 88 i fjernsynet
The 88 har sanger i mange populære fjernsynsserier som The O.C, Grey's Anatomy, One Tree Hill, Numb3rs, og Gossip Girl. Bandet hadde også sangen "Coming Home" i en reklamefilm for den amerikanske varehusgiganten Sears.
Enar Josefsson
Enar Josefsson (født 6. september 1916 i Åsele, død 18. desember 1989) var en svensk langrennsløper.
Han vant fire VM- og OL-medaljer i løpet av sin internasjonale karriere; en gull, to sølv og en bronse.
Dverggurami
Dverggurami er en art i gruppen labyrintfisker. Det er en liten ferskvannsfisk som finnes i Pakistan, India og Bangladesh, hvor den lever i småelver og vann med mye vegetasjon.
I dag finnes også dverggurami i stillestående og rolige elver rundt om i hele verden, og den har høyt potensiale for spredning til nye områder.
Dvergguramien er en vakker fisk med en nesten glødende blå farge og loddrette røde eller mørke oransje striper. Som navnet tilsier, er dette en liten gurami: I voksen alder blir den i gjennomsnitt fire-fem centimeter lang, skjønt noen individer kan vokse seg så store som 6-7 cm. De fleste dvergguramier lever rundt fire år, men de kan leve lenger hvis de blir tatt godt vare på.
I Bangladesh og India var dverggurami en populær matfisk før den ble kjent som en akvariefisk. Fiskene ble tørket og spist som snacks.
Krav i akvarium
Dvergguramier er fredelige fisk som passer godt i de fleste selskapsakvarier. De trenger et akvarium på 50 liter eller mer. De holder seg vanligvis i midt- og toppsjiktet i vannet.
Grunnen til dette er fordi dvergguramien har et labyrintorgan som lar den puste oksygen fra over vannoverflaten. Det er derfor viktig at den har tilgang til vannoverflaten.
Akvariet bør være tett beplantet og ha i hvert fall en del av overflaten dekket med flyteplanter. Et mørkere bunnsubstrat vil fremheve guramiens farger. Jevnlige vannbytter er en nødvendighet da disse fiskene kan være mottakelige for sykdommer. De bør ikke holdes med store, aggressive fisk, men passer sammen med andre små, fredelige fisk eller andre guramier. De blir lett skremt av høye lyder, så karet bør stå på en stille plass.
Dverggurami mistrives med sirkulasjon i vannet, og bør leve i et akvarium med nokså stillegående vann.
Dvergguramier tolererer temmelig høye temperaturer, som av og til brukes for å kurere akvariet for fiskesykdommer som hvitprikk. De kan holdes i en temperatur på 24-30 C, en pH mellom 6,0 og 8,0 og en hardhet på 0-20 dGH.
Diett
Dvergguramier er altetende, og eter både algebasert fôr og kjøtt. Algebasert flakfôr sammen med frysetørkede mygglarver og artemia vil kunne gi dem de næringsstoffene de trenger. Variert kosthold er også viktig for dvergguramien.
Avl
Dvergguramier er skumredebyggere og bruker plantedeler for å binde sammen redet. I tillegg til fargeforskjellen kan kjønnet sees på ryggfinnen. Hannens ryggfinne er spiss, mens hunnens er avrundet. Vannivået bør reduseres til 20 cm før lek, og temperaturen bør holdes rundt 28 °C. Etter leken bør hunnen flyttes til et annet kar. Hannen vil passe eggene og yngelen, og når de er 2-3 dager gamle bør hannen også flyttes. Når eggene klekkes bør de først få infusorier, senere mikroorm, artemia og finknust flakfôr. Frysetørrede tabletter kan også brukes til eldre yngel.
Fargevarianter
I naturen har dvergguramier diagonale striper i rødt og blått. Oppdrettere har skapt forskjellige fargevarianter med varierende grad av rødt og blått. Neonrøde varianter har et område med solid rød farge. Neonblå dverggurami, på den andre siden, har en skarp blåfarge over nesten hele seg.
Astrid Herseth
Astrid Herseth (født 1924, død 1995) var en norsk sopran.
Hun studerte hos sin far Erik Herseth, professor O. Iro i Wien og Andrejeva von Skilondz i Stockholm. 16 år gammel, i 1940, debuterte hun som «Germaine» i operetten Cornevilles klokker. Hun var engasjert ved Malmö Stadsteater fra 1956 til 1962. Fra 1963 var hun engasjert ved Den Norske Opera. Hun sang bl.a. «Musette» i La Bohème, «Leonora» i Trubaduren, «Donna Elvira» i Don Juan, «Margaretha» i Faust og «Hanna Glawari» i Den glade enke.
Judith Sheindlin
Judith Susan Sheindlin (født Blum 21. oktober 1942 i Brooklyn i New York) bedre kjent som Judge Judy, er en amerikansk advokat, dommer, TV-personlighet og forfatter.
Oppvekst, utdanning og arbeid
Sheindlin ble født Judith Blum i Brooklyn i New York til jødiske foreldre; Murray Blum og Ethel Blum. Sheindlin beskrev sin far, som var tannlege, som «the greatest thing since sliced bread», og hennes mor som «a meat-and-potatoes kind of gal».
Sheindlin gikk på James Madison High School i Brooklyn før hun begynte på American University i Washington D.C. Hun bestemte seg for å studere juss og begynte på Washington College of Law hvor hun var eneste kvinnelige student i en klasse på 126 elever. Hun fullførte jusstudiene ved New York Law School i 1965.
Etter å ha fullført jusstudiene arbeidet hun som advokat for et firma. Etter å ha vært ansatt i to år ble hun misfornøyd med arbeidssituasjonen og sa opp for å være hjemme med sine to barn. En kort stund senere søkte hun på en jobb som påtalemyndighet i familieretten. Sheindlin jobbet hovedsakelig med barnemishandling. I 1976 ble Sheindlin utnevnt som dommer av ordfører Mayor Ed Koch som ble imponert over hennes holdning i rettssakene, hovedsakelig hennes nulltoleranse for sladder og tøys. Hun jobbet først i vanlig strafferett, og fire år senere ble hun forfremmet til hoveddommer i familieretten i Manhattan. I februar 1993 publiserte Los Angeles Times en artikkel om henne på bakgrunn av hennes talent og hennes ønske om å gjøre rettssalen til et sted for rettferdighet og avgjørelser som ville komme flest mennesker til gode. Etter å ha opptrådt på TV-programmet 60 Minutes fikk hun internasjonal anerkjennelse. Dette førte til publikasjonen av hennes første bok Don't Pee on My Leg and Tell Me It's Raining som ble utgitt i 1996.
Judge Judy
Etter å ha gått av som dommer i 1996 startet hun sin egen TV-serie basert på filmopptak av de ulike sakene som blir presentert i retten. TV-programmet ble en stor suksess og har anslagsvis ti millioner seere per sending bare i USA. Judge Judy går på CBS. Sheindlin fikk en stjerne på Hollywood Walk of Fame i februar 2006, takket være programserien.
Ekteskap og familie
Sheindlin giftet seg med Ronald Levy, også en aktor, i 1964, sammen fikk de to barn. De ble skilt i 1976. I 1977 giftet hun seg med nåværende ektemann Jerry Sheindlin. De ble separert i 1990, ifølge Sheindlin på grunn av stresset hun opplevde da faren som hun stod veldig nær døde, men fant tilbake til hverandre i 1991. Sammen har de tre barn samt elleve barnebarn.
ISSF 50 meter viltmål
50 m viltmål eller 50 m løpende villsvin er en ISSF-skyteøvelse innen grenen viltmål. Øvelsen blir skutt med en rifle i kaliber .22 Long Rifle mot en skive forestillende et villsvin som beveger seg sideveis. Skiva blir trukket tvers over en 10 meter bred åpning på 50 meters avstand fra skytteren. Øvelsen var ment å skulle være en erstatning for 100 m løpende hjort og kom med på OL-programmet i 1972. Selv om den ble erstattet av luftrifle-versjonen 10 m viltmål i 1992 blir det fremdeles konkurrert i øvelsen under verdensmesterskap og kontinentale mesterskap.
Forskjellen er bare at i mixed-utgaven vet ikke skytteren på forhånd om skiva kommer til å bevege seg sakte eller raskt.
Sportsfiske i Akershus
Sportsfiske i Akershus er en oversikt over typer av sportsfiske og geografisk utbredelse av denne sporten i Akershus.
Havfiske
Indre Oslofjord har mange fiskeplasser for sjøørret og havabbor i tillegg til torsk, sei og makrell.
Drøbaksundet regnes som et av stedene i Norge hvor det er tatt flest fiskearter.
Ferskvannsfiske
I ferskvann finnes det en rekke forskjellige arter og man kan velge mellom fiske etter hvitfisk i næringsrike sjøer eller ørret og røyefiske i skogsvann.
Sandvikselva er den viktigste lakse- og sjøørretelva i Oslo og Akershus. Laks og sjøørret kan vandre opp i Lomma og Isielvai en strekning på 9 km. Det blir hvert år fanget mellom 0,5-3 tonn laksefisk i Sandvikselva. 60-80 % av fangsten er normalt sjøørret. Andre fiskearter i vassdraget er ål, abbor, gjedde, mort, ørekyt, brasme, stingsild (tre- og nipigget), niøye (elve- og havniøye) og skrubbe.
Kultivering
I mange av åspartiene kalkes det og drives et utstrakt fiskestellarbeid. Grunnstammen av laks og ørret i Sandviksvassdraget opprettholdes ved hjelp av Hamang klekkeri.
Fiskekort
Oversikten over fiskekortområder finnes hos NJFF og hos kommunene.
Det er innført fiskekort for deler av Glomma og Vorma.
Tumling
Tumling er en liten bolle til å drikke brennevin av. Tumlinger kan være laget av metall eller glass, gjerne sølv, og de er som oftest halvkuleformet. Opprinnelig hadde tumlingen en fortykning i bunnen slik at den reiste seg opp selv om den ble satt på skrå. Men de fleste bevarte tumlinger har en liten plan bunn. Betegnelsen tumling har trolig sammenheng med verbet tûmelen som på mellomnedertysk kan bety å rave eller vakle. Tumlinger rommer gjerne mellom 0.05 og 0,15 liter.
Betegnelsen tumling er også brukt om små boller eller skåler av tre som er beregnet til å drikke brennevin av. De har samme form som ølboller, og det er bare størrelsen som skiller dem.
Christian Tønsberg
Nils Christian Tønsberg (født 7. desember 1813 i Bergen, død 6. februar 1897 i Kristiania) var en norsk jurist, tollkasserer og forlegger, kjent for å ha utgitt billedverker med motiver fra norsk natur og folkeliv på 1800-tallet.
Bakgrunn og virke
Han var sønn av skipsforvalter Johan Christian Tønsberg (1788–1830) og Anne Marie Dahl (1788–1837). Fra 14-årsalderen var han ansatt på kontoret hos byskriver og justissekretær H.C. Klingenberg, og virket som sekretær for flere kommunale kommisjoner. I september 1834 tok han preliminæreksamen, og ble deretter assistent hos byfogden i Bergen. I 1839 reiste han til Kristiania for å forberede seg til juridisk embetseksamen. Denne besto han i juli 1845 med beste karakter. Siden var han ansatt som kopist i finansdepartementet, arbeidet på kontoret hos flere høyesterettsadvokater, og drev samtidig auksjonsvirksomhet.
Tønsberg var venn av Henrik Wergeland, og sørget for å utgi Wergelands Hasselnødder en uke etter at Wergeland var død i 1845. Tønsberg hadde understøttet Wergeland økonomisk og praktisk fra Wergeland ble syk i 1844, og overtok i den forbindelse retten til å utgi verkene hans. Han skal ha vært opptatt av å holde Wergelands tankegods i hevd. Siden viet han seg helt til forleggervirksomheten, og var 10. januar 1851 med på å stifte Den norske Boghandlerforening. 1845–58 var han dessuten ofte på reise i de fleste vesteuropeiske landene. Den uvitenhet han der møtte om Norge og norske forhold, førte til at han begynte å utgi en rekke billedverker fra Norge. Han utga også slike verk som Magnus Brostrup Landstads Norske Folkeviser (1853), P.A. Munchs Det norske Folks Historie og Henrik Wergelands samlede verker.
Han arbeidet fra ung alder ved stiftsoverrettens justiskontor, før han ble assistent hos byfogden i Bergen og tok preliminæreksamen ved Universitetet i Christiania i 1834. Noen av disse bragte ham forøvrig store økonomiske tap, slik at han måtte ta tjeneste i staten. I 1861 ble han utnevnt til tollkasserer i Tvedestrand, og gikk konkurs like etterpå. Han fikk avskjed fra tollkassererstillingen 28. februar 1874, og fikk forhøyet pensjon av Stortinget 20. februar 1875, etter forslag av Johan Sverdrup. Siden gjenopptok han forleggervirksomheten i mindre skala.
Tønsberg var konsul eller generalkonsul for flere land: Kongeriket Bayern (1854–1870), storhertugdømmet Mecklenburg (1857–1864), Colombia (1878–1892), Liberia (1879–1888) og Romania (1881–1886).
Utmerkelser
Tønsberg mottok en rekke utenlandske ordener for sitt virke. Han var kommandør av Den afrikanske frigjøringsordenen (Liberia), ridder av Dannebrogordenen, ridder av 1. klasse av Den kongelige Sankt Mikaels fortjenstorden (Bayern), ridder av Karl IIIs orden (Spania), ridder av Fredrik Is orden (Württemberg), ridder av 1. klasse av Frans Is orden (Napoli eller Begge Sicilier), ridder av 3. klasse av Guelferordenen (Hannover), ridder av Romanias kroneorden (Romania) og ridder av Zähringerløvens orden (Baden).
Georg Ratzinger
Georg Ratzinger (født 15. januar 1924 i Pleiskirchen ved Altötting i Oberbayern i Tyskland, død 1. juli 2020 i Regensburg ) var en tysk kirkemusiker og katolsk prest fra Bayern. Han var bror av pave Benedikt XVI (født Joseph Ratzinger).
LG Skins Game
LG Skins Game er en årlig golfturnering hvor spillerne konkurrerer om premiepenger på hvert enkelt hull. Turneringen er anerkjent av PGA-touren, men den inngår ikke i tourens sesong og premiepengene teller ikke med på den offisielle pengelisten. Tittelsponsor er LG Electronics.
Georg Ratzinger
Bakgrunn
Han viste tidlig musikalsk talent og spilte på kirkeorgelet fra 11-årsalderen. I 1935 begynte han på juniorseminaret i Traunstein og fikk blant annet musikkundervisning der. I 1941 møtte han første gang koret Regensburger Domspatzen, da koret deltok i Salzburg, under markeringen av 150-årsdagen for Mozarts død.
Spean Bridge
Spean Bridge er en landsby i regionen Highland i Skottland.
Georg Ratzinger
Bakgrunn
Sommeren 1942 ble han innskrevet i riksarbeidstjenesten og samme høst innrullert i hæren. I 1944 ble han såret i strid i Italia. På slutten av krigen kom han i kortvarig amerikansk krigsfangenskap i nærheten av Napoli, men ble repatriert etter kort tid og var hjemme i juli 1945.
Kirkelig løpebane
I januar 1946 begynte han på presteseminaret i Freising sammen med sin bror Joseph. Samtidig med sine teologiske studier fortsatte han sine musikkstudier. Han ble presteviet i München – sammen med sin bror – i 1951 av kardinal Michael von Faulhaber, og innehadde deretter forskjellige prestefunksjoner i erkebispedømmet München og Freising, samtidig som han viet seg til musikken. Sine musikalske studier avsluttet han i 1957 og ble kordirigent i hjembyen Traunstein.
I februar 1964 ble han domkapellmester i St. Peterskatedralen i Regensburg og dirigent for katedralens kor, Regensburger Domspatzen.
Som leder for dette gutte- og mannskoret hadde Ratzinger ansvaret for innspillinger av en rekke klassiske verker og gjennomførte en omfattende turnévirksomhet i Tyskland, USA, Skandinavia, Canada, Taiwan, Japan, Irland, Polen, Ungarn og Roma. Han hadde også ansvar for korets liturgiske oppgaver i Regensburg.
I 1967 ble han tildelt tittelen monsignore og i 1976 ble han pavelig æresprelat. Samme år feiret koret også sitt 1,000-årsjubileum. I 1977 dirigerte han koret under brorens ordinasjon til biskop. Koret sang til ære for dronning Elisabeth II av Storbritannia da hun besøkte Tyskland i 1978 og ved pave Johannes Paul IIs besøk i München i 1980. Koret gav også konserter i forbindelse med NATO-toppmøtet i 1982.
I 1981 fikk Ratzinger Bundesverdienstkreuz, og i 1994 ble han utnevnt til apostolisk protonotar, den høyeste pavelige æresprelatverdigheten. Samme år pensjonerte han seg. Han bodde i Regensburg. I mai 2005 mottok han Österreichische Ehrenkreuz für Wissenschaft und Kunst (1. klasse).
Ratzinger ble den 3. august 2005 innlagt på sykehuset Policlinico Agostino Gemelli i Roma på grunn av hjerteflimmer og fikk satt inn en pacemaker.
Han var grandnevø av politikeren Georg Ratzinger.
Mens hans bror var pave, uttalte Ratzinger at han nok var den eneste som fremdeles kalte paven Joseph.
Makijivka
Byens historie strekker seg tilbake til det syttende århundre. Mot slutten av 1800-tallet ble den sammenslått til en større by (hvori inngikk småstedene Jasynivka, Nisjhna Krynka, Semljanki, Makijivka und Sjtsjekhlov). Fra 1899 og til 1931 het den Dmitrijevsk; i 1899 etablerte den lokale godseieren grev Ilovaijski en bosetting for metallurgiske arbeidere her, og oppkalte den etter sin sønn, Dmitrij Ilovajski. Det nåværende navn er en oppkalling etter en kosakkanfører.
Spean Bridge
Landsbyen har fått sitt navn fra brua over elva Spean på general Wades militære vei mellom Fort William og Fort Augustus, ikke fra brua som ble bygget i 1819 av Thomas Telford. Telfords bru er nå en del av veien A82 og ligger midt i landsbyen.
Spean Bridge ligger i Great Glen, og er knyttet sammen med Inverness i nord og Fort William i sør med veien A82, mens A86 går østover til den møter A9 ved Kingussie. Landsbyen er betjent av Spean Bridge stasjon med rute til London, og mellom 1903 og 1933 ble det tilbudt en sidesportjeneste til Fort Augustus.
Fra 1942 til 1945 trente kommandosoldater og amerikanske elitesoldater i området, fra basen ved Achnacarry.
LG Skins Game
Skins Game skiller seg fra alle turneringene på PGA-touren. Kun fire spillere inviteres til å delta, og spillerne konkurrerer om å vinne enkelthull, kalt skins, i matchspill-format. Hvert hull tildeles en viss pengeverdi, og spilleren som vinner hullet med færrest slag, vinner pengepremien for dette hullet. Hvis to spillere slår uavgjort på et hull («deler hullet»), overføres hullets pengeverdi til neste hull.
Som eksempel; i turneringen i 2004 var de første seks hullene verdt 25 000 dollar hver, hull 7–12 var verdt 50 000 dollar hver, hull 13–17 var verdsatt til 70 000 dollar hver og det 18. hullet – kalt Super Skin – var verdt 200 000 dollar.
208 Lacrimosa
208 Lacrimosa er en hovedbelteasteroide og et medlem av asteroidefamilien Koronis. Den ble oppdaga den 21. oktober 1879 av Johann Palisa fra Pula. Navnet betyr gråtende på latin, og blir i Den katolske kirke brukt om jomfru Maria.
Hyposentrum
Hyposenteret (fra gresk"hypo" = under, derunder), også kalt fokus, av et jordskjelv er det punkt i jorden hvor et skjelv oppstår. Hyposenteret befinner seg direkte under episenteret på en dybde kalt fokusdybden.
Det nøyaktige punktet lar seg fastslå ved analyse av jordskjelvbølgene som registreres på seismiske stasjoner på jordoverflaten. Ofte unndrar jordskjelv seg en slik nøyaktig bestemmelse fordi de ikke lar seg fiksere til et enkelt punkt, det kan være en sammenhengende og samttidig forskyvning langs en bruddlinje. Da peiler man seg gjerne frem til et middelpunkt langs linjen.
Ved fastsettelse av det punkt hvor en bombe eller meteoritt eksploderer i luften over eller under jordoverflaten eller havoverflaten blir av og til kalt hyposentrum, hvilket språklig sett er feil ordbruk.
Fylkesvei 6554
Fylkesvei 6554 (Fv6554) går mellom Osøy og Løvrødsmo i Midtre Gauldal kommune.
Nessefjorden
Nessefjorden er en liten fjordarm av Sognesjøen som er den ytterste delen av Sognefjorden. Den går inn i sørsiden av øyen Sula i Solund kommune. Fjorden strekker seg 6,5 kilometer nordover fra innløpet.
Josef Haas
Josef Haas (født 3. august 1937) er en tidligere sveitsisk langrennsløper. Han konkurrerte på slutten av 1960-årene. Han tok bronsemedalje på 50 km under OL 1968 i Grenoble. Haas var den første sveitseren som tok en olympisk medalje i langrenn.
Glomma (skrivemåter)
Glomma og Glåma (IPA-uttaler: /²gɽumɑ/, /²gɽɔmɑ/, /²gɽoːmɑ/ og /²gɽoːmən/) er sidestilte offisielle skrivemåter. Glomma er den største elva i Norge og renner fra Tydal, gjennom Østerdalen, Solør og Romerike og ut i havet i Fredrikstad. Til daglig kalles den ofte Elva eller Storelva  av folk som bor langs Glomma. «Storelva» brukes etter at Glomma møter Vorma i Nes i Akershus. Navnet kommer fra norrønt Gláma som betyr den bleikblå eller bleike. Glomma er Norges lengste elv, omtrent 600 km lang. I eldre tid var Gláma bare navnet på den øverste delen. Den nederste delen het Raumelf.
Historie
Gjennom Vormsund renner Vorma, som går sammen med, og blir en del av Glomma. Fra dette elvemøtet og nedover var i eldre tider navnet på elva Raumelv (fra Raumariki, Romerikingenes elv). Raumelv er brukt så sent som i 1840 med gammel skrivemåte Raum-Elfi. Følgende skrivemåter har blitt brukt på kart:
Statens kartverk
Navnekonsulentene i Norges geografiske oppmåling (nå Statens kartverk) bestemte at Glåma var rett skrivemåte. For kartbladet Brandval noterte to forskjellige topografer Glomma etter arbeidsinstruksen om å skrive navnene mest mulig etter dialektuttalen. Én navnekonsulent fikk alt til gjennomsyn i 1960 og endret skrivemåten til Glåma. Det var nok den eneste mulighet denne konsulenten kunne tenke seg. I disse delene av Hedmark uttales nemlig o sjelden som å foran dobbel konsonant. I en fagartikkel i 1975 er det kun ett alternativ: Glåma. Navnekonsulentene hadde sagt sitt. Topografene skrev nå Glåma både i Akershus og Østfold. De skrev det de trodde navnekonsulentene ville ha. Lokal uttale var glåmma med tykk l og tostavelsestone.
Økonomisk kartverk som ble utgitt omkring 70-tallet hadde som praksis å bruke formen Glomma innafor Østfold, Akershus, og Sør-Hedmark fra Stor-Elvdal og sørover og formen Glåma i Sør-Trøndelag og Nord-Hedmark fra og med Rendalen og nordover. Dette skille praktiseres fortsatt i felles kartdatabase (FKB) som administreres av fylkeskartkontorene.
Den topografiske hovedkartserien (Norge 1:50 000) startet i 1955 og ble ferdig i 1988. Her var Glommen mest vanlig. Glomma ble brukt både nord og sør i Hedmark. Glåma ble kun brukt på et kart over Alvdal. I hovedkartserien i dag brukes formen Glomma i Østfold og Akershus, mens Glåma blir brukt i Hedmark og Sør-Trøndelag. Dette er praksisen som brukes av kartverkets hovedkontor på Hønefoss.
Dialekter
I løpet av 40-tallet ble det samla inn lokale uttaler av alle stedsnavn som den gangen sto på rektangelkarta. Dette ble registrert i Heradsregisteret som er arkivert i Oslo. Registeret har følgende oppslag på elva som den gangen ble skrevet Glommen, Glomma eller Glåma: (L: tykk l)
Det virker som om «alle andre» enn Statens kartverk har tatt konsekvensen av at uttalen skifter fra glåma til glåmma på veien sørover Østerdalen. I Østfold kan navnet uttales glomma med o. I Østerdalen har glåmen vært i bruk som uttale av dativformen av navnet.
Opprinnelsen til navnet, Gláma, tilsier i utgangspunkt skriveformen Glåma. I det nedre elveløpet har uttalen utviklet seg mot kort o framfor lang å. Dette tilsier der skrivemåten Glomma. I mellomområdet dukker det opp en konflikt i uttalen glåmma. Her har lang å utviklet seg til kort å. Språklig gir dette en sterkere tilknytning til formen Glåma. Uttalemessig kan derimot formen Glomma stå nærmere da dette med moderne norsk uttale kan uttales med å. I lokale dialekter i Akershus og Hedmark uttales derimot o sjelden som å foran dobbel konsonant så skrivemåten Glomma kan tradisjonelt derfor tilsi uttalen 'glomma'' med o som i sol.
Ved fastsetting av skrivemåten skal det tas utgangspunkt i den nedarvede lokale uttalen av navnet. Med dette menes den uttalen som er muntlig overlevert fra tidligere generasjoner, som har vært vanlig på stedet, og som fremdeles er i levende bruk. Det er altså ikke nok å vise at uttalen har vært vanlig på stedet, den må også være i levende bruk blant dem som bor der. Levende bruk kan det ikke kalles dersom en uttaleform er så sjelden at en må lete etter noen som bruker den. Det må videre presiseres at det er uttalen i en naturlig talemålssituasjon som det er viktig å få registrert, ikke en skriftpåvirket «leseuttale».
Konklusjon
Glomma og Glåma er sidestilte former. Offentlige etater og institusjoner bestemmer selv hvilke former de skal bruke, men kan etter stedsnavnloven ikke bruke andre skrivemåter. Kart, skilter, lærebøker og andre offentlige forekomster av navnet kan derfor ha forskjellige stavemåter uavhengig av Statens kartverks praktiske valg. Privat kan man fritt velge skrivemåte.
Font
Font kan referere til:
Lost (sesong 3)
Episoder av Lost sesong 3 er en liste over episodene i den tredje sesongen av den amerikanske TV-serien Lost.
Through the Looking Glass, del 2
Lost
Søppelpostfilter
Et søppelpostfilter (engelsk: email spam filter) er en type programvare som skal hindre søppelpost i å nå en brukers e-postinnboks. Det finnes en rekke typer og metoder for å luke ut søppelpost. Programvaren finnes ofte på servere som leverer e-post. Hotmail og Gmail har slike filtre.
Motivasjon
Den vanligste grunnen for bruk av søppelpostfiltre er å hindre uønsket innhold å nå ens innboks, som for eksempel reklame og datavirus.
Bruk
Søppelpostfiltre kan bli installert av brukeren på enten egen e-postserver eller i eget e-postprogram. De fleste e-postprogrammer har et spam-filter installert som standard, og hindrer søppelpost i å nå innboksen.
Virkemåte
Som oftest leter programvaren bak søppelpostfilteret etter nøkkelord eller nøkkelsetninger i mottatt e-post som kan virke mistenksomt. I andre tilfeller slipper ikke filteret gjennom noe som helst utenom e-post fra autoriserte avsendere.
Drammeglass
Et drammeglass er et lite drikkeglass, beregnet til å inneholde en brennevinsdram. De fleste drammeglass har stett, men det forekommer også drammeglass med form som små beger eller tønner.
Størrelsen på en dram har variert gjennom årene, og fra land til land, og glassene tilsvarende. Eldre drammeglass rommer gjerne fra ca. 3 til 6 cl. Standardmål for en dram i Norge er i dag 2 cl. Drammeglass finnes også til doble drammer – og som 5 cl. Glass som er større enn det, er oftest beregnet på likører eller finere hetviner, selv om unntak finnes.
Formen på et drammeglass kan variere. Enkelte ganger er det et designspørsmål – andre ganger mener ekspertisen at der er grunner for en spesiell fasong. Kjent i så måte er diskusjonen om hva glass som bør brukes til brun akevitt. Cognac er utenom, siden alle serveringsforslag går ut på store glass uansett mengde innhold.
Om drammeglass med bolleform brukes betegnelsen tumling.
San Lorenzo
San Lorenzo er italiensk og spansk form av latin Sanctus Laurentius – den hellige Laurentius. San Lorenzo er navn på en lang rekke kirker og steder i Italia og den spansktalende verden:
Typetall
Typetallet, også kalt modus eller modalverdi, er et sentralitetsmål som beskriver den tallverdien som har det største antall observasjoner, altså den det er flest av. Typetallet er den instans det er mest sannsynlig å treffe på i en målt mengde.
I tallrekken 1, 1, 2, 2, 3, 3, 3, 3, 3, 4, 4, 5, 6, 7, 7, 8, 9 er 3 typetallet fordi det er tallet som forekommer flest ganger. I tallrekken 11, 13, 13, 13, 14, 15, 15, 15, 15, 17 er 15 typetallet.
Fylkesvei 6564
Før Trøndelag fylke ble opprettet 1. januar 2018 hadde veien betegnelsen Fylkesvei 633 (Sør-Trøndelag).
Robert Vesterlund
Clas Robert Vesterlund (født 28. oktober 1976) er tidligere leder i Sverigedemokratisk Ungdom (SDU), men da under navnet «Robert Wennerstedt». Vesterlund sluttet i SDU etter valget i 1994. Vesterlund er nå redaktør i det nynazistisk vinklede internetttidsskriftet Info 14. Han er også meget aktiv i organisasjonene Salemfonden og Gula Korset.
Xfire
Xfire er et program som kan installeres på datamaskiner, og blir brukt til å se når noen spiller et spill, hvilket spill de spiller, og hvilken server de spiller på. Det er også mulig å se hvem de spiller med, poengsummen til dem som spiller, og mye mer. Det er også mulig å være med å spille diverse spill via dette programmet.
Robert Vesterlund
Vesterlunds navn var blant dem som nevntes rundt mordet på fagforeningsmannen Björn Söderberg. Söderberg ble myrdet fordi han hadde avslørt Vesterlunds politiske tilhørighet, og dermed forårsaket Vesterlunds tap av tillit fra fagforeningen på arbeidsplassen.
Xfire
Xfire fungerer også som et chat slik at det er mulig å prate med kontaktene over internett.
En liste over støttede spill finnes her: https://web.archive.org/web/20080509095212/http://xfire.com/games/
Britt Strandberg
Britt Strandberg (født 31. mars 1934) er en svensk tidligere langrennsløper.
I løpet av sin internasjonale karriere vant hun fem VM- og OL-medaljer, alle i stafett; en gull, tre sølv og en bronse.
Christopher Hammer
Christopher Blix Hammer (født 26. august 1720 på Gran, død 23. juni 1804 på Gran) var en norsk embedsmann, vitenskapsmann, svindler og forfatter, kjent som «akevittens far».
Bakgrunn
Generalkonduktør Christopher Hammer (1720-1804) var en sønn av Anders Christophersen Hammer(1679-1729), sogneprest i Gran, og Birgitte Cortsdatter Blix Coldevin (1683/88?-1756). Hans farmor var Karen (ikke Maren) Andersdatter Hammer (1657-1715) (mor: Pernille Ottesdatter), som var gift med Christopher Mortensen Sand (1643-1686), sønn av Morten Lauritzen «Sand» (+ 1683), fogd i Follo, toller i Hurum, og Sibylle Hansdatter Erfings (+ 1675). Han var utdannet jurist, matematiker og botaniker fra universitetet i København, ex.jur. 1747.
Karrière
I 1750 ble han engasjert som landmåler av bok- og kartsamler greve Joh. L. Holstein, med ansvar for oppmåling av grevskapet Ledreborg (se Lejre kommune) ved Roskilde. Etter en kort tid som by- og rådstueskriver i Kristiansand ble han utnevnt til generalkonduktør i Akershus stift (1752-1801), med base på Melbostad gård på Gran på Hadeland.
I 1758 ble han utnevnt til virkelig kanselliråd og i 1778 til virkelig justisråd. Hammer var med på stiftelsen av Den Norske Frimurerorden i Christiania (dagens Oslo) i 1749. Han var opptatt av folkeopplysning, og var medlem av Det Kongelige Norske Videnskabers Selskab og Det Kgl. Danske Landhusholdningsselskab, og han var en tidlig pådriver for etableringen av Det Kongelige Frederiks Universitet. Dette ble først etablert i 1811, etter hans død.
Hammers omfattende bibliotek (4000 bind), en samling portretter, og 20 000 riksdaler ble testamentert til Det Kongelige Norske Videnskabers Selskab i Trondhjem, nå kjent som «Hammers samlinger» og en del av Gunnerusbiblioteket. Det omfatter også artefakter som en eskimoisk skinnbåt, matematiske måleinstrumenter, globuser og en rekke kobberplater benyttet til trykking av datidens kart over stift (s.k. «Hammers Kart», 1780).
Hammer er mest kjent for å være folkeopplyser og «akevittens far» gjennom sitt virke på gården, og hans forfatterskap som omfattet kokebøker og almanakker med råd til bonden. Disse gjenspeilet Hammers engasjement for selvberging, kvalitetsheving og nasjonal selvfølelse. Hammer var også erklært avholdsmann.
Episentrum
Et episentrum eller episenter er det punkt på jordoverflaten rett over eller under utgangspunktet for et jordskjelv eller en annen hendelse som påvirker Jordens overflate.
Ved jordskjelv er episenteret rett over hyposenteret, som er skjelvets utgangspunkt. Episenteret er senteret hvor jordskjelvet er på sitt kraftigste.
Christopher Hammer
Svindlersaken
Ifølge hans biograf Vegard Elvestrand, var Hammer også ansvarlig for den største svindel i dansk-norsk genealogis historie: «Hammers mest beryktede konstruksjon blant de forfedre som bliver næsten alle gjorte til Adel, nemlig en adelig slekt Gyldenaar har sin bakgrunn i feillesning og derav følgende skrivefeil av hans fetter Thomas Nicolai Blix Aamodt. Men det er Hammer som i egenskap av forfatter av Stam-Tamle over Adskillelige Nordiske Familier må bære hovedansvaret. Dette manuskriptet er upublisert men store deler av det er, som meddelt av Huitfeldt-Kaas [se Henrik Jørgen Huitfeldt-Kaas], gjengitt i Christopher Giessing: Nye samling af Danske, Norske og Islandske Jubel-Lærere (3 b. i 4, 1779-1786) - og altså stort sett i bind 2:2 (som fotnoter i tilknytning til Giessings beretninger om henholdsvis Augustinus Sand og Hr. Jens Mogensen, herunder et Slægt-Register over de i Familierne af Blix, Boesen, Bryske, Dorph, Dyre, Glostrup, Gyldenaar, Gryner, Hak, Hammer, Munthe, Plate, Rasch, Reiqvin, von Sand, Stranger, Tanke, Qvislin, og flere, saa vidt de henhøre til Familien af Mogens Pedersen). ... Misforståelser, bevisste forfalskninger og tvilsspørsmål vil i det følgende bli presentert der saken hører hjemme under den enkelte slektsgren.»
Episentrum
Ved atomvåpensprengning i luften eller på overflaten er episenteret rett under detoneringspunktet, mens ved sprengning under bakken ligger episenteret rett over detoneringspunktet. Det er her på episenteret skadeskalaen er på sitt høyeste.
Episenter brukes også i overført betydning om sentrum for en begivenhet.
Rugtvedtkollen
Rugtvedtkollen er et skihoppanlegg i bydelen Klyve i Skien i Telemark. Anlegget ligger på østsiden av åsen med samme navn, og består fem hoppbakker med størrelse K62, K40, K30, K16 og K10. Den største bakken ble brukt under NM i hopp i 1952 og hadde også renn i den norske hoppuka i årene 1963-1966. Anlegget er eid av IF Pors.
Historie
Hoppbakken i Rugtvedtkollen ble opparbeidet i 1919 og tatt i bruk året etter. Andreas Nilsen vant det første rennet med hopp på 33,5 og 32,5 meter. De neste årene ble bakken stadig utbygd og forbedret, og i 1934 var bakkerekorden 52 meter. Under 2. verdenskrig, da det ikke var offisielle idrettskonkurranser, forfalt bakken, men den ble satt i stand igjen og utbygd etter at freden kom. Ca. 20 000 tilskuere overvar det spesielle hopprennet under NM 1952, som ble vunnet av Arnfinn Bergmann. I 1955 var bakkens K-punkt 61 meter. I rennet i den norske hoppuka 21. mars 1963 satte Toralf Engan bakkerekord med 69 meter. IF Pors arrangerte junior-NM på ski 1965, med hopprenn i Rugtvedtkollen. Til mesterskapet ble det bygd en ny, mindre hoppbakke til bruk under kombinerthopprennet. Jon Hasslan forbedret bakkerekorden i den største bakken til 73 meter 25. februar 1973.
Rugtvedtkollen ligger like sør for den nå nedlagte Telemarksbakken, som var arena for NM normalbakke i 1988. Rundt 1990 ble den største bakken i Rugtvedtkollen bygd noe ned. Etter denne ombyggingen er bakkerekorden i K62-bakken 67,5 meter, satt av Preben Fjære Brynemo.
Kronkoloni
Kronkoloni er en koloni direkte underlagt en monark.
I britisk sammenheng ble begrepet benyttet fram til 1981 da Loven om britisk nasjonalitet omklassifiserte de gjenværende britiske koloniene som britiske oversjøiske territorier (oversjøisk ettersom Storbritannia er et øyrike). Fra denne tiden refererte betegnelsen kronkoloni særskilt til de kolonier som ble styrt direkte av en guvernør utpekt av den britiske monarken (noe som var tilfelle for Hongkong før 1997 da området ble overgitt til Kina), med eller uten assistanse av et form for regjeringsråd utpekt av guvernøren.
Bruken av kronkoloni når det gjelder tidligere norrøne/norske besittelser som Island, Færøyene og Grønland har ingen historisk berettigelse, det er i stedet vanlig å omtale disse som skattland eller Norgesveldet. Den norrøne koloniseringen av disse områdene kalles landnåm.
Let Me Up (I’ve Had Enough)
Let Me Up (I've Had Enough) er et album av Tom Petty and the Heartbreakers, gitt ut i 1987. Albumet inneholder mer av samarbeide på låtskrivingen mellom Petty og Mike Campbell enn noe annet album. Det er det eneste studioalbumet som ikke er representert på Pettys Greatest Hits album fra 1993.
Almadraba
Almadraba (spansk) er betegnelsen på det tradisjonsrike fiske etter tunfisk som 6 måneder i året foregår i Atlanterhavet, utenfor Gibraltarstredet.
Fønikerne startet dette fisket for ca. 2 500 år siden, og anvendte en fangstmetode som var kjent fra Middelhavet. Mange båter er utplassert over et stort område, med fiskegarn montert i et labyrint-system mellom båtene. Når fisken går inn i garnsystemet, blir den ledet inn på et lite område. Her går fangstmenn i garnene og slår fisken i hjel før den tas om bord i båtene.
Flere byer i Andalucía på den spanske sørvestkysten har hatt fiske etter tunfisk som et viktig næringsgrunnlag; Cádiz, Conil, Barbate, Zahara de los atunes og Tarifa.
På 1980-tallet ble det fisket 3-4 000 tunfisk hvert år, mens det etter 2005 har blitt fanget ca. 1 000 dyr årlig.
Vankomycin
Vancomycin er et antibiotikum som virker ved å binde seg til D-alanyl-D-alanin i bakterienes cellevegg og hemmer dannelsen av de nødvendige kryssforbinelsene til L-lysin.
Tya (Tydal)
Tya er ei elv i Tydal kommune i Trøndelag. Den er ei sideelv til Nea og er 16,3 kilometer lang. Elva renner i nordvestlig retning fra Stuggusjøen i Stugudal til Ås i Tydal, hvor den munner ut i Nea.
Tya er en del av Nea-Nidelvvassdraget.
Transvaal
Transvaal er en historisk provins i Sør-Afrika som eksisterte i perioden 1910 til 1994. Provinsen ble kolonisert av boere i 1836/37, ble uavhengig fristat i 1852, okkupert av britene i 1877 og ble i 1884 selvstendig under navnet Den sørafrikanske republikk.
Etter boerkrigen i 1902 ble provinsen atter en gang okkupert av britene, og kolonien Transvaal ble etablert. I 1907 var det en britisk kronkoloni.
Arkeolog
En arkeolog er en person som jobber innen fagfeltet arkeologi. Yrket består i hovedsak i å utføre arkeologiske utgravninger eller registreringer for så å analysere funnene. Denne analysen inkluderer blant annet å plassere det arkeologiske materialet i en tidsmessig og romlig sammenheng, og å trekke slutninger basert på sammenligning med tidligere funn. Mange arkeologer er spesialister på et visst område som for eksempel steinalderstudier, historisk arkeologi, marinarkeologi, middelalderarkeologi eller osteologi. Andre spesialfelt kan for eksempel være arkeologisk teori, geografiske informasjonssystemer (GIS), feltarkeologi, konservering eller anvendelse av arkeologisk geofysikk. Sistnevnte spesialfelt kan gi økt kunnskap om strukturer under bakken på en inngrepsfri og skånsom måte. Røttene til arkeologien som egen disiplin finner man i stor grad i den gryende antikvarismen på 1500–1600-tallet.
Transvaal
Etter de første frie valgene i 1994 sluttet Transvaal å eksistere og ble delt inn i flere provinser: Gauteng, iMpumalanga, Limpopo og Bokone Bophirima.
Arkeolog
Utdanning
Det undervises i arkeologi og lignende fagfelt ved Universitetet i Oslo, Bergen, Trondheim og Tromsø. Den normerte studietiden til en bachelorgrad (BA eller BSc) innen arkeologi er tre år. Med denne utdanningen kan man også videreutdanne seg og ta en master- eller doktorgrad. I løpet av studietiden er det vanlig å jobbe som feltarkeolog i løpet av sommerhalvåret.
Arbeid
I Norge er de fleste arkeologer som regel ansatt som forskere ved et museum, eller ved forvaltningsmyndighetene. De fleste arkeologene jobber innenfor forvaltning. Forvaltningsorganene i Norge er fylkeskommunene, som forestår de arkeologiske forundersøkelsene i forbindelse med reguleringsplaner, og de forskjellige landsdelsmuseene som er ansvarlige for de arkeologiske utgravningene. I landets middelalderbyer er det Byantikvarene som står for forarbeidet, mens Norsk Institutt for Kulturminneforskning (NIKU) står for utgravningene.
Litteratur
Bruce G. Trigger A History of Archaeological Thought, Cambridge University Press, 2006.
Granada CF
Granada Club de Fútbol, S.A.D. er en spansk fotballklubb basert i byen Granada i provinsen med samme navn. Klubben ble grunnlagt i 1931 og lagets draktfarger er hvite med røde vannrette striper og blå shorts, mens bortedraktene er helhvite med blå detaljer. Granada CF spiller sine hjemmekamper på Estadio Nuevo Los Cármenes.
Historie
Klubbens beste sportslige prestasjon var da de spilte seg frem til finalen i Copa del Generalísimo (forgjengeren til Copa del Rey) i 1959, hvor de til slutt tapte finalen 1–4 mot FC Barcelona på Santiago Bernabéu Stadion. Utover 1980-tallet og inn i det neste tiåret falt klubben nedover i seriesystemet og spilte både i Segunda División B (nivå 3) og Tercera División (nivå 4).
Spillerstall
Oppdatert 25. mars 2023.
Edel Therese Høiseth
Edel Therese Høiseth (født 27. januar 1966 i Siljan) er en norsk tidligere skøyteløper og nåværende forbundsstrener i Norges Skøyteforbund. Hun representerte først Idrettsforeningen Herkules (1975/76–1986/87) og senere Geithus Idrettslag (1987/88–2002/03).
Høiseth vant sølv i sprint-VM i Thialf stadion i Heerenveen, Nederland, i 1996.
Hennes beste sammenlagtresultater i verdenscupen er 2.-plass på 1 000 meter 1995/96 og samme plassering på samme distanse i 1999/2000.
Sammenlagt i Verdenscupen
Poeng i parentes er rangeringspoeng som rangeres under verdenscup-poeng, men som likefullt er oppnådd under verdenscup-løp.
– = ikke deltatt på distansen for nevnte sesong.
Norgesmesterskap
Hun har vunnet 41 norgesmesterskap i senior:
Bladrullere
Bladrullere (Attelabidae) er en familie av biller som tilhører gruppen snutebiller (Curculionoidea), selv om mange av artene ikke har påfallende lang snute. De fleste av artene lever i tropene og bare én finnes i Norge. Gruppen snutebladrullere (Rhynchitidae) blir ofte også regnet til denne familien. De lever på trær, busker og urter, og mange arter ruller sammen blader til en sekk- eller fingerbølformet kapsel der larvene utvikler seg.
Utseende
Små til middelsstore (opptil 25 mm) biller, kroppen er kort, bred og høyt hvelvet, den bakre delen av hodet og den fremre delen av brystskjoldet er ofte kraftig forlenget (lang hals). Snuten er derimot ofte ganske kort. De er vanligvis glatte og blanke. På farge er mange arter røde og svarte, andre er brunlige eller metalliske. Det er ofte markert forskjell mellom kjønnene, med forlengingen av hode og brystskjold mer ekstrem hos hannene. Hodet er lengre enn bredt, fasettøynene runde og utstående. Antennene er 11-leddete, perlekjedeformede, ikke knebøyde og uten en markert kølle. Hos underfamilien Apoderinae er hodet svært forlenget bak fasettøynene. Brystskjoldet (pronotum) er rundet tilsmalnet framover. Hos Apoderinae er den fremre delen trukket ut til en mer eller mindre rørformet krage som kan være ganske lang. Dekkvingene er korte og brede, parallellsidige, med markerte punktrekker. Beina er kraftige og ganske lange, lårene noe fortykkede. Leggene (tibiae) har en rekke av pigger på undersiden og ender i en kraftig pigg. Føttene er fire-leddete, det tredje leddet er tolappet. Larvene er korte og tykke, C-formede, med spredte hår, uten bein, men med en markert hodekapsel. Noen tropiske arter har halsen ekstremt forlenget, lengre enn resten av kroppen til sammen. Et kjent eksempel er sjiraffsnutebillen (Trachelophorus giraffa) som lever i regnskog på Madagaskar. Hannen hos denne arten har 2 – 3 ganger så lang hals som hunnen.
Levevis
Alle bladrullerne er planteetere, de fleste lever på busker og trær, men noen også på urter. Mange arter ruller sammen blad til kapsler der larven utvikler seg, disse er som oftest eske- eller fingerbølformede, til forskjell fra snutebladrullere (Rhynchitidae) som vanligvis lager sigarformede bladruller. Det er vanlig at de to kjønnene samarbeider om å lage bladrullen, og hannenes forlengede hals hjelper dem til å gnage dype huller i bladene som virker som sting med sammenføyingen av bladene. Billene gnager gjennom bladet, bortsett fra midtnerven, helt eller delvis, slik at de blir lett å brette. Hunnen legger et eller flere egg i den ferdige beholderen. Dette er et eksempel på yngelpleie som er ganske uvanlig blant biller. Noen arter er utsatt for snyltere som legger egg i de ferdige kapslene. Gjøksnutebillen (Lasiorhynchites sericeus, familien snutebladrullere, Rhynchitidae) legger egg i kapslene til eikebladrulleren (Attelabus nitens). Larvene er også utsatt for angrep fra flere arter snylteveps. Bladrullerne forekommer sjelden i store antall, og er ikke regnet som vesentlige skadedyr. I Nord-Europa lever to arter, eikebladrulleren (Attelabus nitens) på eik og hasselbladrulleren (Apoderus coryli) på hassel. Bare den sistnevnte finnes i Norge, der den er funnet nord til Nordland, men den ser ut til å mangle på Vestlandet.
Ross Thomas
Ross Thomas (født 19. februar 1926 i Oklahoma City, USA, død 18. desember 1995 i Santa Monica, USA) var en amerikansk forfatter.
Han er særlig kjent for sine mørkt humoristiske thrillere med motiv fra amerikansk politikk eller spionasje. Flere av bøkene hans er filmet.
Ross Thomas skrev også under pseudonymet Oliver Bleeck.
Firuz Kutal
Firuz Kutal (født 1957 i Tyrkia) er en norsk illustratør og grafisk designer. Kutal har illustrert en rekke lærebøker og levert tegninger til Ny Tid og Aftenposten. Kutal har vært AmnestyMagasinets faste tegner i Norge.
Kutal ble i 2009 tildelt utmerkelsen «Citation for Excellence» av journalistforeningen United Nations Correspondents Association for en illustrasjon av slitne, men håpefulle fredsduer. Tegningen ble laget for AmnestyMagasinet.
I 2006 vakte Kutal oppsikt da han deltok i den iranske avisen Hamshahris konkurranse om å lage den beste karikaturen om holocaust.
Han fikk utdelt første pris på video-delen av Fax For Feace and Tolerance i 2011.
Han fikk «Honorable mention award» fra Toons Mag internasjonale «Freedom of Expression»-konkurransen i 2017.
Kutal er medlem av Toons Mag, Cartoonist Club, Cartooning for Peace (Dessins pour la Paix), Cartoon Galery EU, Norsk FECO (The federation of cartoonist organizations).
Han tegner fast i VårtOslo.
Slesvigsk Parti
Slesvigsk Parti (tysk: Schleswigsche Partei) er et politisk parti som representerer det tyske mindretallet i Danmark.
Slesvigsk Parti har siden begrenset seg til å være et lokalt parti i det tidligere Sønderjyllands amt, hvor det var representert i amtsrådet til og med 2006. Etter sammenslåingen med de omkringliggende amtene til Region Syddanmark har ikke Slesvigsk Parti nominert kandidater til regionsrådet. Partiet er i perioden 2022–2025 representert i kommunestyrene i de fire sønderjyske kommunene Sønderborg (Sonderburg), Tønder (Tondern), Aabenraa (Apenrade) og Haderslev (Hadersleben). Jørgen Popp Petersen fra Slesvigsk Parti er borgermester i Tønder, som partiets første borgermester siden 1946.
Partiet ble dannet som Schleswigsche Wählerverein (Slesvigsk Velgerforening) i 1920. Organisatorisk er partiet en del av det tyske mindretallets paraplyorganisasjon, Bund Deutscher Nordschleswiger (BDN), som i 2000 talte rundt 4 000 medlemmer.
Hafsa
Hafsa, ofte forvekslet med Hafza og Hafiza, er et arabisk kvinnenavn som betyr «ung løvinne». Det er et populært navn blant sunni-muslimer.
Hurtigløp på skøyter under Vinter-OL 1998 – 1500 meter herrer
44 utøvere fra 18 nasjoner deltok på distansen.